మెగా ఫ్యామిలీ హీరో సాయిధరమ్ తేజ్ తాజా మూవీ ‘జవాన్’. ఇటీవలే ఈ సినిమా జూనియర్ ఎన్టీఆర్ చేతుల మీదుగా ఘనంగా ప్రారంభమైన సంగతి తెలిసిందే. రచయిత బీవీఎస్ రవి డైరెక్షన్లో ఈ సినిమా తెరకెక్కబోతోంది. సినిమా ప్రారంభమైన తర్వాతి రోజు నుంచే.. సినిమాలో సాయిధరమ్ జవానుగా కనిపించబోతున్నాడంటూ సోషల్ మీడియాలో వార్తలు హల్చల్ చేశాయి. అయితే.. అది నిజం కాదు అని తేల్చేశాడు డైరెక్టర్ బీవీఎస్ రవి. ఆ కథనాల్లో ఎంత మాత్రం వాస్తవం లేదని చెప్పాడు. సినిమాలో దేశాన్ని ప్రేమించే యువకుడిగానే సాయిధరమ్ కనిపిస్తాడని, అది కేవలం దేశభక్తుడి పాత్రేనని ప్రకటించాడు. దేశం, కుటుంబం.. ఈ రెండింటిలో దేన్ని ఎంచుకోవాలోనన్న సందిగ్ధత వచ్చినప్పుడు, దేశంవైపే మొగ్గు చూపే కుర్రాడి పాత్రలో సాయిధరమ్ తేజ్ కనిపిస్తాడని చెప్పాడు. ఇక, టైటిల్కు తగినట్టుగానే సినిమా ఉంటుందని, సాయిధరమ్ పాత్ర చాలా శక్తిమంతంగా ఉంటుందని పేర్కొన్నాడు. తమిళ నటుడు ప్రసన్న చిత్రంలో విలన్గా నటిస్తున్నాడని, అయితే.. రెగ్యులర్ విలన్ పాత్రల్లా కాకుండా అతడి పాత్ర నిండా కొత్తదనంతో ఉంటుందని వెల్లడించాడు డైరెక్టర్. ఈ సినిమాలో కృష్ణగాడి వీర ప్రేమగాథ సినిమా ఫేమ్ మెహ్రీన్ హీరోయిన్గా నటిస్తోంది.
mega famili heero saidharam tej taja moovee ‘jawan’. itivale ee sinima joonier ntr chetula meedugaa ghanamgaa praarambhamaina sangati telisinde. rachayita bvs ravi directionlo ee sinima terakekkabotondi. sinima praarambhamaina tarvaati roju nunche.. cinemalo saidharam javanuga kanipinchabotunnadantu soshal medialo vaartalu halchal chesaayi. ayithe.. adhi nijam kaadu ani telchesadu director bvs ravi. aa kathanaallo entha maatram vaastavam ledani cheppaadu. cinemalo deshaanni preminche yuvakudigaane saidharam kanipistaadani, adhi kevalam deshabhaktudi paatrenani prakatinchaadu. desham, kutumbam.. ee rendintilo denni enchukovalonanna sandigdhata vachinappudu, desamvaipe moggu chuupee kurradi paatralo saidharam tej kanipistaadani cheppaadu. ika, titilku taginattugaane sinima untundani, saidharam paatra chala saktimantamgaa untundani perkonnadu. tamila natudu prasanna chitramlo vilangaa natistunnadani, ayithe.. regular vilan patralla kakunda atadi paatra ninda kottadanamto untundani velladinchaadu director. ee cinemalo krishnagadi veera premagatha sinima fame mehreen heroinga natistondi.